M@RC - Col·legi de Grau i de Gras
Col·legi de Grau i de Gras
Adreça: C/ de Marcel·lí Domingo, 26 / Avinguda Lluís Companys, 15.
Edifici consta d'una planta baixa amb pati interior obert, un pis i golfes. Fundat per Magdalena Grau i de Gras estava destinat a ser un col·legi per noies.
Tipus monument: Edifici civil. Col·legi
Datació: 1912-1913
Localització: Dins del centre històric de Benifallet
Aquest edifici, que fa cantonada, consta d'una planta baixa amb pati interior obert, un primer pis (on es troba la biblioteca i la seu del Club de Futbol local), i les golfes. Té planta en forma de U. La planta baixa és porticada amb arcades de mig punt, excepte en la part frontal del pati, on les arcades són en carpanell, tant en les de la planta baixa com en les balustrades del primer pis. El braç més llarg de la construcció està ocupat per l'antic convent i per l'església d'aquest mateix, de qui és l'espai que es pot veure des del carrer. Els materials constructius emprats són carreus de pedra i fusta. La superfície interior o del pati presenta una decoració sòbria, lineal, amb esgrafiat. Les cobertes són teulades de doble vessant.
Com ja assenyalen les làpides presents en l'edifici, aquesta fundació feta per Na. Magdalena de Grau i de Gras estava destinada a ser un col·legi per a noies, dirigit per monges de l'ordre de l'anunciata, que tenien el seu convent en el mateix edifici. Va funcionar com a tal fins abans de la Guerra Civil, moment en què restà abandonat. Actualment hi ha vàries dependències treballant dins l'edifici: lloc de reunió del Club de Futbol del poble, biblioteca Santiago Rusiñol de la Xarxa de biblioteques de la Generalitat de Catalunya (Diputació de Tarragona). Sobre l'entrada hi ha una làpida amb la següent inscripció: DOM Colegio de Grau i de Gras. Fundado por el albazeazgo de la Ilustre Senyora Doña Magdalena de Grau i de Gras. Año MCMXII.
Data disposició: 09/07/2003
Ús i funció actual: Biblioteca municipal, Casal Municipal
Telèfon: 977 462 136
Fax: 977 462 289
Lloc web: http://www.benifallet.org
Adreça electrònica: info@benifallet.org
Coordenades Geogràfiques G.G. (x,y): [40.973663],	[0.517074]